Adelén

Adelén Rusillo Steen (født 4. november 1996 i Tønsberg, oppvokst i Horten) er en norsk sanger.

Hun deltok i Melodi Grand Prix 2013 med sangen «Bombo», som konkurransens yngste (16 år). Adelén vant delfinalen i Larvik og gikk derfra videre til finalen i Oslo Spektrum 9. februar 2013, hvor hun kom på annenplass.

Sangen «Bombo» vant samme år OGAE Second Chance Contest 2013, og dette var tredje gang et bidrag fra Norge vant førsteplass i konkurransen og den første siden 1993. «Bombo» vant også i 2013 Eurodanceweb Award med den høyeste poengsummen i Eurodanceweb Awards historie (284 poeng) og den største avstanden til annenplass med 70 poeng.

I 2014 var hun en av flere artister og eneste norske som var med på den offisielle albumet for VM i fotball 2014 i Brasil, One Love, One Rhythm med sin egen sang «Olé» i en Stadium Anthem Mix. Det er forøvrig Pitbull feat. Jennifer Lopez & Claudia Leitte som synger hovedsangen («We Are One (Ole Ola)» (The Official 2014 FIFA World Cup Song) på albumet som inneholder 14 sangspor.

Høsten 2014 vant hun MTV-prisen «Best Norwegian Act» i konkurranse med blant annet Donkeyboy.

Høsten 2015 var hun deltager i underholdningsprogrammet Skal vi danse på TV 2 sammen med sin svenske dansepartner Benjamin Jayakoddi. Hun vant konkurransen og ble dermed den yngste som har vunnet «Skal vi danse».

Diskografi 
Singler
 «Bombo» (2013)
 «Baila Conmigo» (2013)
 «Always On My Mind» (2014)
 «Olé» (2014)
 «Spell On Me» (2015)
 «Wild Like Me» (2016)
 «Go Home» (2017)
 «BIG BAD BITTER» (2017)
 «What's Next» (2019)
 «Beat» (2019)
 «Somewhere We Can Talk» (2019)
 «Jaded» (2021)
 «Safety Light» (2021)
 «Obsessed» (2021)
 «Mala» (2022)

Referanser

Eksterne lenker 
 
 
 
 

Norske sangere
Deltakere i Melodi Grand Prix
Personer fra Horten kommune
Skal vi danse-deltakere
Nordmenn av spansk opphav